કર્ણાટકની પ્રજા ખૂબ શાણી છે. તેના પર કોઈ લહેરની અસર થતી નથી. ૧૯૭૭માં જનતા પાર્ટીની લહેર, ૧૯૮૦માં ઇન્દિરાની લહેર અને ત્યારબાદ ૧૯૮૫માં રાજીવની લહેર વખતે ય અહીંની જનતાએ પોતાનો અલગ ફેંસલો આપ્યો હતો. ૨૦૦૮માં પણ કેન્દ્રમાં યુપીએની ધૂમ લહેર હતી તે વખતે વિધાનસભામાં પ્રજાએ ભાજપના યેદીયુરપ્પાને સત્તા સોંપી પોતાનો મિજાજ બતાવ્યો હતો. વર્ષ ૨૦૧૯માં દાયકાઓની આ પરંપરા કર્ણાટક તોડશે કે કેમ એ ભાવીના ગર્ભમાં કેદ છે. રાજનીતિ ક્યારેક ઇતિહાસને અવગણીને આગળ ધપે છે તે પણ એક હકીકત છે.